ddrg/super_eurlex huggingface dataset:
Official Journal L 067 , 09/03/2002 P. 0006 - 0006



NARIADENIE KOMISIE (ES) Č. 434/2002 Z 8. MARCA 2002, ktoré mení a dopĺňa nariadenie (ES) č. 94/2002 stanovujúce podrobné pravidlá na uplatňovanie nariadenia Rady (ES) č. 2826/2000 o informačných a podporných aktivitách pre poľnohospodárske výrobky na vnútornom trhu KOMISIA EURÓPSKYCH SPOLOČENSTIEV so zreteľom na Zmluvu o založení Európskeho spoločenstva; so zreteľom na nariadenie Rady (ES) č. 2826/2000 z 19. decembra 2000 o informačných a podporných aktivitách pre poľnohospodárske výrobky na vnútornom trhu,[1] a najmä na jeho články 12 a 16, keďže: (1) nariadenie Komisie (ES) č. 94/2002,[2] naposledy zmenené a doplnené nariadením (ES) č. 305/2002,[3] ustanovuje podrobné pravidlá na uplatňovanie nariadenia (ES) č. 2826/2000; (2) článok 5 (1) nariadenia (ES) č. 94/2002 ustanovuje 15. jún, a v prvom prípade 15. marec 2002, ako konečný termín na predloženie programov podaných podnikateľskými združeniami a medziodvetvovými organizáciami príslušnému členskému štátu; (3) s prihliadnutím na neskoré uverejnenie usmernení pre rôzne sektory a najmä pre sektor s rezanými kvetmi a živými rastlinami, konečný termín na predloženie programov príslušnému členskému štátu v prvom roku by sa mal posunúť na 31. marec; (4) opatrenia ustanovené v tomto nariadení sú v súlade so stanoviskom doručeným na spoločné zasadnutie riadiaceho výboru na podporu poľnohospodárskych výrobkov, PRIJALA TOTO NARIADENIE: Článok 1 Prvá veta článku 5 (1) nariadenia (ES) č. 94/2002 sa týmto nahrádza nasledovne: "S ohľadom na vykonávacie predpisy, ktoré sú obsahom programov, ako je uvedené v článku 6 nariadenia (ES) č. 2826/2000, podnikateľské združenia a medziodvetvové organizácie spoločenstva, ktoré sú v danom sektore(-och) reprezentatívne, predložia programy vo forme návrhu po vyhlásení verejnej súťaže zo strany príslušného členského štátu najneskôr 31. marca po prvýkrát a následne vždy najneskôr 15. júna." Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 8. marca 2002 Za Komisiu Franz FISCHLER člen Komisie [1] Ú. v. ES L 328, 21. 12. 2000, s. 2. [2] Ú. v. ES L 17, 19. 1. 2002, s. 20. [3] Ú. v. ES L 47, 19. 2. 2002, s. 12.
Úradný vestník L 173 , 03/07/2002 S. 0004 - 0004



Nariadenie Komisie (ES) č. 1186/2002 z 2. júla 2002, ktoré mení a dopĺňa nariadenie (ES) č. 94/2002 ustanovujúce podrobné pravidlá pre uplatňovanie nariadenia Rady (ES) č. 2826/2000 o informačných a podporných aktivitách pre poľnohospodárske výrobky na vnútornom trhu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2826/2000 z 19. decembra 2000 o informačných a podporných aktivitách pre poľnohospodárske výrobky na vnútornom trhu [1], a najmä na jeho článok 12, keďže: (1) Nariadenie Komisie (ES) č. 94/2002 [2], naposledy zmenené a doplnené nariadením (ES) č. 434/2002 [3], ustanovuje podrobné pravidlá pre uplatňovanie nariadenia (ES) č. 2826/2000. (2) Článok 7 nariadenia (ES) č. 94/2002 upresňuje niektoré podrobnosti o postupoch overovania a schvaľovania programov vypracovaných podnikateľskými združeniami a medziodvetvovými organizáciami zo strany Komisie. (3) Článok 8 nariadenia (ES) č. 94/2002 upresňuje niektoré podrobnosti o postupoch overovania schvaľovania programov predložených členskými štátmi zo strany Komisie v prípade, že sa uplatňuje článok 7 nariadenia (ES) č. 2826/2000. (4) Z dôvodov jednoznačnosti a právnej istoty by sa mali prijať ustanovenia pre uvedené postupy s cieľom zahrnúť rozhodnutia prijaté Komisiou týkajúce sa oprávnenosti programov v rámci predbežných rozpočtov uvedených v prílohe III k nariadeniu (ES) č. 94/2002. (5) Ako dôsledok uvedeného, mal by sa upraviť článok 7 (3) a článok 8 nariadenia (ES) č. 94/2002. (6) Opatrenia ustanovené v tomto nariadení sú v súlade so stanoviskom doručeným na spoločné zasadnutie Riadiaceho výboru na podporu poľnohospodárskych výrobkov, PRIJALA TOTO NARIADENIE: Článok 1 Článok 7 (3) nariadenia (ES) č. 94/2002 sa nahrádza takto: "3. Po skontrolovaní programov na konečnom zozname uvedenom v treťom pododseku článku 6 (3) nariadenia (ES) č. 2826/2000 Komisia rozhodne, ktoré z programov môže spolufinancovať v rámci predbežných rozpočtov uvedených v prílohe III k nariadeniu najneskôr 14. augusta 2002 po prvýkrát a následne vždy najneskôr 15. novembra. Komisia oznámi svoje rozhodnutie spoločnému riadiacemu výboru ustanovenému v článku 13 nariadenia (ES) č. 2826/2000." Článok 2 Posledná veta článku 8 nariadenia (ES) č. 94/2002 sa nahrádza takto: "Komisia rozhodne, ktoré z programov môže spolufinancovať v rámci predbežných rozpočtov uvedených v prílohe III k nariadeniu najneskôr 30. septembra 2002 po prvýkrát a následne vždy najneskôr 15. decembra. Komisia oznámi svoje rozhodnutie spoločnému riadiacemu výboru." Článok 3 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 2. júla 2002 Za Komisiu Franz Fischler člen Komisie [1] Ú. v. ES L 328, 21.12.2000, s. 2 [2] Ú. v. ES L 17, 19.1.2002, s. 20 [3] Ú. v. ES L 67, 9.3.2002, s. 6 --------------------------------------------------
Úradný vestník L 177 , 06/07/2002 S. 0004 - 0005



Nariadenie Komisie (ES) č. 1216/2002 z 5. júla 2002, ktorým sa mení a dopĺňa nariadenie (ES) č. 2300/97 o podrobných pravidlách vykonávania nariadenia Rady (ES) č. 1221/97, ktorým sa stanovujú všeobecné pravidlá uplatňovania opatrení na zlepšenie produkcie a obchodovania s medom KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1221/97 z 25. júna 1997, ktorým sa stanovujú všeobecné pravidlá uplatňovania opatrení na zlepšenie produkcie a obchodovania s medom [1], naposledy zmenené a doplnené nariadením (ES) č. 2070/98 [2], a najmä na jeho článok 5, keďže: (1) Nariadenie Komisie (ES) č. 2300/97 [3], naposledy zmenené a doplnené nariadením (ES) č. 1336/2001 [4], vydáva ustanovenia na vykonávanie opatrení na zlepšenie produkcie a obchodovania s medom. (2) V oznámeniach členských štátov, ktorých cieľom je aktualizovať štrukturálne údaje o situácii v tomto sektore v zmysle znenia článku 1 a) nariadenia (ES) č. 2300/97, sa vyskytli zmeny v počte úľov. V dôsledku vyššie uvedeného sa musí zmeniť a doplniť príloha I k danému nariadeniu. (3) Článok 2 (2) nariadenia (ES) č. 2300/97 stanovuje konečný dátum realizácie opatrení na základe ročných programov. V dôsledku vyššie uvedeného sa nová príloha I bude po prvýkrát uplatňovať na ročné programy vzťahujúce sa na hospodársky rok 2002/03. (4) Opatrenia uvedené v tomto nariadení sú v súlade so stanoviskom Riadiaceho výboru pre hydinové mäso a vajcia, PRIJALA TOTO NARIADENIE: Článok 1 Príloha I k nariadeniu (ES) č. 2300/97 sa nahrádza prílohou k tomuto nariadeniu. Článok 2 Toto nariadenie nadobúda účinnosť tretí deň po jeho zverejnení v Úradnom vestníku Európskych spoločenstiev. Po prvýkrát sa bude uplatňovať na ročné programy vzťahujúce sa na hospodársky rok 2002/03. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 5. júla 2002 Za Komisiu Franz Fischler člen Komisie [1] Ú. v. ES L 173, 1.7.1997, s. 1. [2] Ú. v. ES L 265, 30.9.1998, s. 1. [3] Ú. v. ES L 319, 21.11.1997, s. 4. [4] Ú. v. ES L 180, 3.7.2001, s. 21. -------------------------------------------------- PRÍLOHA " PRÍLOHA I Členský štát | Počet úľov | B | 100000 | DK | 155000 | D | 900000 | GR | 1380000 | E | 2314494 | F | 1297000 | IRL | 20000 | I | 1100000 | L | 10213 | NL | 80000 | A | 343906 | P | 632500 | FIN | 42000 | S | 145000 | UK | 273750 | EUR 15 | 8793863 | " --------------------------------------------------
Úradný vestník L 227 , 23/08/2002 S. 0016 - 0016



Nariadenie Komisie (ES) č. 1501/2002 z 22. augusta 2002, ktorým sa mení a dopĺňa nariadenie (ES) č. 2848/98 o podrobných pravidlách pre uplatňovanie kvót programu spätného výkupu v sektore nespracovaného tabaku KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2075/92 z 30. júna 1992 o spoločnej organizácii trhu s nespracovaným tabakom [1], naposledy zmenenom a doplnenom nariadením (ES) č. 546/2002 [2], najmä na jeho článok 14a, keďže: (1) Článok 35 (2) nariadenia Komisie (ES) č. 2848/98 z 22. decembra 1998, ustanovujúci podrobné pravidlá uplatňovania nariadenia Rady (EHS) č. 2075/92, pokiaľ ide o program prémií, výrobné kvóty a zvláštnu podporu poskytovanú odbytovým organizáciám výrobcov v sektore nespracovaného tabaku [3], naposledy zmenenom a doplnenom nariadením (ES) č. 1005/2002 [4], ustanovuje ako súčasť postupu pre kvóty spätného výkupu obdobie od 1. septembra do 31. decembra, počas ktorého členské štáty uverejňujú zámery výrobcov odpredať svoje kvóty, takže ich výrobcovia môžu nakupovať skôr, ako sa natrvalo odkúpia späť. (2) Skúsenosť ukazuje, že toto štvormesačné obdobie je príliš dlhé, a preto by sa malo skrátiť na polovicu, aby sa tak zrýchlil postup spätného výkupu a zvýšila jeho príťažlivosť pre výrobcov, pretože sa tým skráti aj obdobie neistoty vzhľadom na uzavretia postupu predaja. (3) Keďže sa obdobie, ktoré sa má zmeniť, začína 1. septembra, toto nariadenie musí nadobudnúť účinnosť bezodkladne. (4) Opatrenia ustanovené týmto nariadením sú v súlade so stanoviskom Riadiaceho výboru pre tabak, PRIJALA TOTO NARIADENIE: Článok 1 Článok 35 nariadenia (ES) č. 2848/98 sa týmto mení a dopĺňa takto: a) Odkaz na "1. septembra" v článku 35 (1) a (2) sa nahradzuje znením "1. novembra"; b) článok 35 (3) sa nahradzuje týmto znením: "3. Po uplynutí dvojmesačnej lehoty, stanovenej v prvom pododseku odseku 2, sa natrvalo vykúpia späť všetky kvóty, ktoré nekúpili výrobcovia." Článok 2 Toto nariadenie nadobúda účinnosť dňom svojho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 22. augusta 2002 Za Komisiu Franz Fischler člen Komisie [1] Ú. v. ES L 215, 30.7.1992, s. 70. [2] Ú. v. ES L 84, 28.3.2002, s. 4. [3] Ú. v. ES L 358, 31.12.1998, s. 17. [4] Ú. v. ES L 153, 13.6.2002, s. 3. --------------------------------------------------
Úradný vestník L 272 , 10/10/2002 S. 0013 - 0014



Nariadenie Komise (ES) č. 1794/2002 z 9. októbra 2002 korigujúce nariadenie (ES) č. 1249/2002, ktoré mení a dopĺňa nariadenie (ES) č. 2366/98 stanovujúce podrobné pravidlá uplatňovania systému výrobnej pomoci pre olivový olej pre hospodárske roky 1998/99, 1999/2000, 2000/01, 2001/02, 2002/03 a 2003/04 KOMISIA EURÓPSKYCH SPOLEČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady č. 136/66/EHS z 22. septembra 1966 o zavedení spoločnej organizácie trhu s olejmi a tukmi [1], naposledy zmenené a doplnené nariadením (ES) č. 1513/2001 [2], a najmä na jeho článok 5, so zreteľom na nariadenie Rady (EHS) č. 2261/84 zo 17. júla 1984 stanovujúce všeobecné pravidlá poskytovania pomoci pri výrobe oleja a pomoci pre organizácie [3] výrobcov olivového oleja, naposledy zmenené a doplnené nariadením (ES) č. 1639/98 [4], a najmä na jeho článok 19, so zreteľom na nariadenie Rady (ES) č. 1638/98 z 20. júla 1998, ktorým sa mení a dopĺňa nariadenie č. 136/66/EHS o zavedení spoločnej organizácie trhu s olejmi a tukmi [5], naposledy zmenené a doplnené nariadením (ES) č. 1513/2001, a najmä na jeho článok 4, keďže: (1) Články 1 odsek (1) a (2) nariadenia (ES) č. 1249/2002 [6] by sa v dôsledku niekoľkých administratívnych chýb mali opraviť. (2) Opatrenia stanovené v tomto nariadení sú v súlade so stanoviskom Riadiaceho výboru pre oleje a tuky, PRIJALA TOTO NARIADENIE: Článok 1 Článok 1 nariadenia (ES) č. 1249/2002 sa týmto opravuje takto: 1. V bode 1, text nového článku 12a nariadenia (ES) č. 2366/98 je zmenený a doplnený takto: a) v prvom pododseku je úvodná veta nahradená týmto: "Na základe deklarácie uvedenej v článkoch 2 a 5 a príspevkov uvedených v článku 12, členské štáty výrobcov odhadnú výrobu panenského olivového oleja na rok 2002/03 z ďalších olivovníkov uvedených v prvom pododseku článku 4 nariadenia (ES) č. 1638/98 tak, že vynásobia priemerný výnos na jeden dospelý olivovník sumou:" b) v druhom pododseku je úvodná veta nahradená týmto: "Priemerný výnos na jeden dospelý olivovník sa vypočíta tak, že sa delí množstvo vyrobeného panenského olivového oleja, ako je uvedené v článku 12 odsek (1) písmeno b), sumou:" . 2. Bod 2 je nahradený týmto: "2. Prvý pododsek článku 14 odsek (1) je nahradený týmto: Pestovatelia olív sú oprávnení dostať pomoc, pokiaľ ide o množstvo panenského olivového oleja, ktoré skutočne vyrábajú, mínus výroba z ďalších olivovníkov uvedených v článku 12a, plus paušálne množstvo zvyšného olivového oleja stanoveného v odseku 2 tohto článku." Článok 2 Toto nariadenie nadobúda účinnosť siedmy deň nasledujúci po jeho uverejnení v Úradnom vestníku Európskych spoločenstiev. Bude sa uplatňovať od 1. novembra 2002. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 9. októbra 2002 Za Komisiu Franz Fischler člen Komisie [1] Ú. v. ES 172, 30.9.1966, s. 3025/66. [2] Ú. v. ES L 201, 26.7.2001, s. 4. [3] Ú. v. ES L 208, 3.8.1984, s. 3. [4] Ú. v. ES L 210, 28.7.1998, s. 38. [5] Ú. v. ES L 210, 28.7.1998, s. 32. [6] Ú. v. ES L 183, 12.7.2002, s. 5. --------------------------------------------------
Úradný vestník L 107 , 30/04/2003 S. 0005 - 0005



Nariadenie Komisie (ES) č. 754/2003 z 29. apríla 2003, ktorým sa mení a dopĺňa nariadenie (ES) č. 174/1999, ktorým sa ustanovujú podrobné pravidlá na uplatňovanie nariadenia Rady (EHS) č. 804/68, pokiaľ ide o vývozné licencie a vývozné náhrady pre mlieko a mliečne výrobky KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami [1], naposledy zmeneného a doplneného nariadením Komisie (ES) č. 509/2002 [2], najmä na jeho článok 31 ods. 3, keďže: (1) Memorandum o porozumení uzatvorené medzi Európskym spoločenstvom a Dominikánskou republikou a schválené rozhodnutím Rady 98/486/ES [3] stanovuje kvótu pre sušené mlieko vyvážané do Dominikánskej republiky. Vzhľadom na to, že na základe memoranda o porozumení sa na výrobky vyvážané v rámci tejto kvóty vzťahujú znížené sadzby dovozného cla a týkajúce sa hospodárske subjekty využívajú výhody osobitného režimu, ktorý im zaisťuje určitú cenovú stabilitu, nariadenie Komisie (ES) č. 174/1999 [4], naposledy zmenené a doplnené nariadením (ES) č. 186/2003 [5], stanovuje pre tieto výrobky nižšiu sadzbu náhrady ako je sadzba použiteľná pre výrobky vyvážané mimo tejto kvóty; (2) narastajúci rozdiel trhových cien sušeného mlieka na vnútorných a vonkajších trhoch, ako aj nárast dopytu a cien v Dominikánskej republike vyžaduje, aby sadzby náhrady použiteľné pre tento režim boli zmenené a doplnené; (3) nariadenie (ES) č. 174/1999 je preto potrebné zmeniť a doplniť; (4) Riadiaci výbor pre mlieko a mliečne výrobky nedoručil svoje stanovisko v lehote stanovenej jeho predsedom, PRIJALA TOTO NARIADENIE: Článok 1 V článku 20a nariadenia (ES) č. 174/1999 sa odsek 8 nahrádza takto: "8. Sadzba náhrady pre výrobky určené na vývoz do Dominikánskej republiky v rámci kvóty uvedenej v odseku 1 predstavujú nasledujúci percentuálny podiel sadzby stanovenej Komisiou v súlade s článkom 31 ods. 3 nariadenia (ES) č. 1255/1999 a použiteľné v prvý deň lehoty na podávanie žiadostí o licencie uvedené v odseku 7: a) 65 % pre výrobky patriace pod číselný znak KN 040210, b) 80 % pre výrobky patriace pod číselné znaky KN 040221 a 040229." Článok 2 Toto nariadenie nadobúda účinnosť 1. mája 2003. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 29. apríla 2003 Za Komisiu Franz Fischler člen Komisie [1] Ú. v. ES L 160, 26.6.1999, s. 48. [2] Ú. v. ES L 79, 22.3.2002, s. 15. [3] Ú. v. ES L 218, 6.8.1998, s. 45. [4] Ú. v. ES L 20, 27.1.1999, s. 8. [5] Ú. v. ES L 27, 1.2.2003, s. 11. --------------------------------------------------
Úradný vestník L 192 , 31/07/2003 S. 0007 - 0007



Nariadenie Komisie (ES) č. 1350/2003 z 30. júla 2003, ktorým sa mení a dopĺňa nariadenie (ES) č. 97/95, pokiaľ ide o výrobu zemiakového škrobu v hospodárskom roku 2003/2004 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1766/92 z 30. júna 1992 o spoločnej organizácii trhu s obilím [1], naposledy zmenené a doplnené nariadením (ES) č. 1104/2003 [2], najmä na jeho článok 8 ods. 5, so zreteľom na nariadenie Rady (ES) č. 1868/94 z 27. júla 1994, ktorým sa zavádza systém kvót pre výrobu zemiakového škrobu [3], naposledy zmenené a doplnené nariadením (ES) č. 962/2002 [4], najmä na jeho článok 8, keďže: (1) Čiastky uplatniteľné na hospodársky rok 2001/2002, pokiaľ ide o najnižšiu cenu a platbu výrobcovi, stanovené nariadením (EHS) č. 1766/92, a prémiu pre výrobcov zemiakového škrobu, stanovenú nariadením (ES) č. 1868/94, ostávajú na hospodárske roky 2002/2003 a 2003/2004 nezmenené. (2) Príloha II k nariadeniu Komisie (ES) č. 97/95 zo 17. januára 1995, ktorým sa ustanovujú podrobné pravidlá uplatňovania nariadenia Rady (EHS) č. 1766/92, pokiaľ ide o najnižšiu cenu a vyrovnávaciu platbu, ktorá sa má zaplatiť pestovateľom zemiakov, a nariadenia Rady (ES) č. 1868/94, ktorým sa zavádza systém kvót pre výrobu zemiakového škrobu [5], naposledy zmenenému a doplnenému nariadením (ES) č. 1425/2002 [6], ustanovuje najnižšiu cenu, prémiu, ktorá sa má zaplatiť výrobcovi škrobu, a platbu, ktorá sa má zaplatiť pestovateľovi zemiakov, založenú na ich obsahu škrobu a vodnej hmotnosti zemiakov 5050 g, do hospodárskeho roku 2002/2003. Táto príloha by sa preto mala zmeniť a doplniť, aby ju bolo možné uplatňovať v hospodárskom roku 2003/2004, využitím tých istých čiastok ako sú čiastky uplatňované v hospodárskych rokoch 2001/2002 a 2002/2003. (3) S cieľom zabezpečiť kontinuitu hospodárskych rokov sa opatrenia stanovené v tomto nariadení musia uplatňovať od 1. júla 2003. (4) Nariadenie (ES) č. 97/95 sa musí podľa toho zmeniť a doplniť. (5) Opatrenia stanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 V prílohe II k nariadeniu (ES) č. 97/95 sa podnadpis "Časť B: Hospodárske roky 2001/2002 a 2002/2003" nahrádza podnadpisom "Časť B: Hospodárske roky 2001/2002, 2002/2003 a 2003/2004". Článok 2 Toto nariadenie nadobúda účinnosť deň po jeho uverejnení v Úradnom vestníku Európskej únie. Bude sa uplatňovať od 1. júla 2003. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 30. júla 2003 Za Komisiu Franz Fischler člen Komisie [1] Ú. v. ES L 181, 1.7.1992, s. 21. [2] Ú. v. EÚ L 158, 27.6.2003, s. 1. [3] Ú. v. ES L 197, 30.7.1994, s. 4. [4] Ú. v. ES L 149, 7.6.2002, s. 1. [5] Ú. v. ES L 16, 24.1.1995, s. 3. [6] Ú. v. ES L 206, 3.8.2002, s. 3. --------------------------------------------------
Úradný vestník L 243 , 27/09/2003 S. 0005 - 0005



Nariadenie Komisie (ES) č. 1701/2003 z 24. septembra 2003 prispôsobujúce článok 6 nariadenia (ES) č. 1592/2002 Európskeho parlamentu a Rady o spoločných pravidlách v oblasti civilného letectva a zriadení Európskej agentúry pre bezpečnosť letectva (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie (ES) č. 1592/2002 Európskeho parlamentu a Rady z 15. júla 2002 o spoločných pravidlách v oblasti civilného letectva a zriadení Európskej agentúry pre bezpečnosť letectva [1] a predovšetkým článku 6 ods. 2 tohto nariadenia, keďže: (1) Článok 6 ods. 1 nariadenia (ES) č. 1592/2002 požaduje, aby výrobky, časti a zariadenia boli v súlade s požiadavkami na ochranu životného prostredia v prílohe 16 k Dohovoru o medzinárodnom civilnom letectve (ďalej len Chicagský dohovor) prijatom v novembri 1999, okrem jeho dodatkov. (2) Chicagský dohovor a prílohy k nemu boli od prijatia nariadenia (ES) č. 1592/2002 zmenené, čo si vyžaduje prispôsobenie článku 6 ods. 1 tohto nariadenia v súlade s postupom stanoveným v článku 54 ods. 3 toho istého nariadenia. (3) Opatrenia stanovené v platnom nariadení sú v súlade so stanoviskom Výboru Európskej agentúry pre bezpečnosť letectva, zriadenom na základe článku 54 nariadenia (ES) č. 1592/2002, PRIJALA TOTO NARIADENIE: Článok 1 V článku 6 nariadenia (ES) č. 1592/2002 sa prvý odsek nahrádza nasledovne: "1. Výrobky, časti a zariadenia musia spĺňať požiadavky na ochranu životného prostredia obsiahnuté vo Zväzku I v prílohe 16 k Chicagskému dohovoru, vydanému v marci 2002 a Zväzku II vydanému v novembri 1999, okrem dodatkov k prílohe 16." Článok 2 Toto nariadenie nadobúda účinnosť 28. septembra 2003. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 24. septembra 2003 Za Komisiu Loyola De Palacio podpredsedníčka [1] Ú. v. ES L 240, 7.9.2002, s. 1. --------------------------------------------------